Jong man verdwyn spoorloos ná ongeluk | Maroela Media
Die Pink Ladies se pamflet oor Tyrone se verdwyning.
'n 27-jarige man het spoorloos verdwyn nadat hy Saterdagaand in 'n ongeluk in Alberton was.
Tyrone Lessing se oranje Mini Cooper is naby die hoek van JG Strijdomweg en Rubystraat in Mayberry Park gevind. Die motor is erg beskadig.
Volgens Jordan Lessing is sy broer se selfoon in die motor gevind. Daar was egter geen teken van hom nie. Hy en hulle ma, Charlotte O'Connell, het intussen reeds al die hospitale in die omgewing óf besoek óf geskakel om Tyrone te probeer opspoor, maar sonder welslae.
Hulle nader intussen ook lykshuise en versprei pamflette wat Pink Ladies, 'n organisasie wat hom daarop toespits om vermiste mense op te spoor, gemaak het oral in die gebied.
Volgens Jordan is hulle seker dit was Tyrone wat in die motor was aangesien hulle 'n ruk voor die ongeluk met hom gepraat het en hy toe in die motor was. Daar was geen ander motors op die toneel nie.
Tyrone weeg minstens 55 kg en is 1,7 m lank. Hy het talle tatoeëermerke, waaronder sterre en 'n skerpioen op sy linkervoorarm. Hy het 'n kruis met 'n rosekrans om op sy regtervoorarm, 'n spinnekop met spinnerakke op sy linkerskouer, en 'n Jin en Jang op sy nek met 'n Chinese simbool daaronder.
Die Ekurhuleni-polisie het nie op navrae gereageer nie, en die plaaslike nooddienste kon nie die voorval Maandagoggend onmiddellik bevestig nie.
Sers. Lindi Moloi, woordvoerder van die Brackendowns-polisiestasie, kon nie onmiddellik vir kommentaar bereik word nie.
Die wrak van Tyrone Lessing se Mini Cooper. Foto: Facebook
Alberton In die nuus
Zuma 'het opdrag gegee' dat regeringspreekbuis moet waai
Dalk het hy uit die wrak gestrompel en le erens in die veld?
Kyk in die area waar die ongeluk was. Hy is uit die voertuig geslinger. Ek hoop maar ek glo nie hy is ok nie. My vriend is ook in soorgelyke omstandigehede oorlede. Was uit die kar geslinger en is eers dae later in die gekry. Sterkte aan die familie.
Dis verskriklik. Fynkam die area dalk lê hy daar iewers. Hoop regtig hy word gou gekry. Hoor by Emer-G-Med ook hulle doen baie die Alberton Area. Is hy nie dalk by Jhb Gen nie? Ek is seker sy ouers het al orals gesoek. Dis verskriklik. Baie sterkte